open-index/open-wikipedia-markdown huggingface dataset:
אנה ויאליצינה

**אנה סרגייבנה ויאליצינה** (ברוסית: **А́нна Серге́евна Вьяли́цына**) (נולדה ב-19 במרץ 1986) היא דוגמנית רוסייה.

## ביוגרפיה
ויאליצינה נולדה בניז'ני נובגורוד לזוג הורים רופאים, אביה רופא ספורט ואמה רופאת ילדים. היא החלה את קריירת הדוגמנות שלה בגיל חמש עשרה לאחר שמלהק של סוכנות "IMG Models" ראה אותה כשחיפש פנים חדשות בתוכנית של MTV "אירופה אופנתית רועשת", ולאחר שזכתה בתחרות עברה לניו יורק. לאחר מספר חודשים היא החלה לעבוד עבור בתי האופנה מקס מארה ו"קלואי" והופיעה על שערי המגזינים ווג, Elle וגלאמור.

ב-2005 ביצעה את הופעת הבכורה שלה בגיליון בגדי הים של ספורטס אילוסטרייטד ולאחר מכן הופיעה בגיליון עוד מספר פעמים, בגיליון 2005 היא גם שימשה כמושא ציור גוף עבור האמנית "ג'ואן גאייר".

היא צעדה בתצוגות של שאנל, פראדה, לואי ויטון, רוברטו קוואלי ודולצ'ה וגבאנה, ובשנים 2008, 2010 ו-2011 דגמנה בתצוגת האופנה השנתית של ויקטוריה'ס סיקרט.

ב-2011 כיכבה לצד קלן לוץ בקמפיין של החברה "Dylan George & Co".

היא הופיעה בקליפ לשיר "Out Is Through" של אלאניס מוריסט ובקליפים של השירים Misery וNever Gonna Leave This Bed של להקת מארון 5.

## חייה האישיים
ב-2009 השתתפה במרתון ניו יורק ולאחר מכן גם התנדבה להדריך ולעזור לספורטאים בעלי מוגבלויות.

ב-2011 יצאה ויאליצינה עם הזמר אדם לוין ובאותה שנה הם הופיעו יחד על שער מגזין "ווג רוסיה". הזוג נפרד במרץ 2012.

ב-16 בנובמבר 2013 היא קיבלה אזרחות אמריקאית.

ב-25 ביוני 2015 ילדה את בתה אלסקה מבן זוגה אדם קהאן (Adam Cahan), וביוני 2016 הודיע הזוג על אירוסיהם.

## קישורים חיצוניים

* 
* 

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:דוגמניות רוסיות
קטגוריה:מלאכיות ויקטוריה'ס סיקרט
קטגוריה:מהגרות מרוסיה לארצות הברית
קטגוריה:רוסיות שנולדו ב-1986
קטגוריה:רוסים שנולדו ב-1986
וולטר ואן לאק

**וולטר ואן לאק** (בגרמנית: **Walter van Laack**, נולד ב-1957 ב-קלן) הוא רופא גרמני ומומחה לאורתופדיה, נתוחים אורתופדיים ייחודיים, ורפואת ספורט. הוא למד אוניברסיטת קלן שבמדינתו וקיבל דוקטורט בשנת 1982 מהאוניברסיטה המחקרית Rheinisch-Westfälische Technische Hochschule Aachen שבאאכן. ואן לאק עבד כרופא בהרצוגנראת' שבמזרח גרמניה ומרצה באוניברסיטה המדעית FH Aachen בנושאי ההתמחות שלו. בשנת 2014 התמנה לפרופסור. ואן לאק גם מייסד ומנכ"ל חבר גרמנית להוצאה לאור.

ואן לאק מוכר במיוחד בתחום מחקר חוויות סף מוות. בתחום זה פרסם ספרים רבים, התראיין בתקשורת וכותב טורים, בין היתר בהאפינגטון פוסט.

בשנת 2010, ואן לאק קיבל את פרס בורקהארד היים של ארגון DGH.

וולטר ואן לאק מתגורר באאכן, נשוי ואב לשני בנים.

## ספרים פרי עטו

:* ההיסטוריה טובה יותר של העולם שלנו (כרך 1): 
:* Der Schlüssel zur Ewigkeit: 
:* Eine bessere Geschichte unserer Welt (כרך 3): 
:* המפתח לחיי הנצח: 
:* Mit Logik die Welt begreifen: 
:* Unser Schlüssel zur Ewigkeit: 
:* Wer stirbt, ist nicht tot!: 

## תיעודים מוסרטים

* ZDF Mittagsmagazin: NDEs are not brain products, interview with Walter van Laack
* Video: Mirror TV: Is there life after death? View into the Hereafter see posts by Walter van Laack
* Interview with Walter van Laack
* Phoenix: Near-Death Experiences - Is there life after death ?, Interview with Walter van Laack

## קישורים חיצוניים

* ביבליוגרפיה באתר אוניברסיטת FH אאכן
* קיצור קורות חיים ומידע על חוויית סף-מוות - technodoctor.de

## הערות שוליים

קטגוריה:אורתופדים גרמנים
קטגוריה:סופרים גרמנים
קטגוריה:בוגרי אוניברסיטת קלן
קטגוריה:חוקרי חוויות סף מוות
קטגוריה:גרמנים שנולדו ב-1957
אסטרימה בירו

**אסטרימה בירו** (איטלקית: **Estrima Birò**) היא מכונית מיקרו בתצורת רכב חשמלי מונע מצבר מתוצרת חברת הסטארט-אפ האיטלקית **Estrima** המיוצר משנת 2008 ועד היום.

## היצרן"Estrima"
Estrima היא חברת הזנק (סטארט אפ) שהוקמה בפורדנונה בשנת 2008 על ידי מטאו מאסטרי (Matteo Maestri), שמונה לנשיא החברה, מתוך כוונה לפתח את הניסיון של החברה המשפחתית שעסקה בייצור בקתות בטיחות למכונות חקלאיות, למגזרים חדשים.

מטרתה של "Estrima" הייתה לצמצם את הבעיות הנוגעות לניידות עירונית, כגון עומס תנועה וזיהום, ויצירת כלי הרכב החשמלי הקטן ביותר בשוק, "Estrima Birò."

בשנת 2011 היה "Estrima Birò" הרכב החשמלי הנמכר ביותר באיטליה בין הקטגוריות של 2, 3 ו-4 גלגלים.

## דגמי "Estrima Birò"

* דגם קיץ (מחיר הדגם באיטליה: 5,990 אירו + 6% מע"מ)
* דגם חורף כולל דלתות פוליקרבונט נשלפות (מחיר הדגם באיטליה: 7,990 אירו + 6% מע"מ)

## "Estrima Birò"

* 4 גלגלים
* 2 מושבים מרווחים זה לצד זה
* מונע מגיל 14 - עם רישיון נהיגה לקטגוריה
* גג מתקשה עם גג אחורי
* זכוכית אחורית
* משענת ראש
* משענת יד
* מבנה גוף הרכב: פלדה - 3 מ"מ
* משטח שקוף גדול
* משטח כובד נמוך - יציבות לאחיזת כביש טובה
* הגלגלים האחוריים מייצרים 4 קילוואט חשמל
* טווח נסיעה בין 40–70 ק"מ (בהתאם לסגנון נהיגה, סוג נסיעה, משקל וטמפרטורה)
* סוללת ליתיום-יון או סוללת עופרת-חומצה בחיבור שקע-תקע בהספק של 220 ואט
* סוללה נשלפת
* 2 מנועים חשמליים - הספק 48 ואט

## תמונות

קובץ:Estrima Birò.JPG | דגם "Estrima Birò"
קובץ:Estrima Biro Front.JPG | דגם "Estrima Birò"
קובץ:Estrima Biro Heck.JPG  | דגם "Estrima Birò"
קובץ:Trenčín, automobil Estrima (2).jpg  | דגם "Estrima Birò"
קובץ:Trenčín, automobil Estrima (1).jpg  | דגם "Estrima Birò"
קובץ:Estrima Biro (26457299041).jpg | דגם "Estrima Birò"
קובץ:Matteo Maestri e Birò.jpg | דגם "Estrima Birò", מימין: Matteo Maestri נשיא "Estrima"


## קישורים חיצוניים

* 
* 
* 

## הערות שוליים

קטגוריה:דגמי מכוניות שהושקו ב-2008
קטגוריה:מכוניות מיקרו
קטגוריה:רכב חשמלי מונע מצבר
קטגוריה:כלי רכב איטלקיים
קטגוריה:מכוניות חשמליות
Town Life

**Town Life** היא מכונית מיקרו מתוצרת **Town Life S.p.A** אשר מיוצרת משנת 2000 ועד היום,

דגם ה- הוצג לראשונה בתערוכת המכוניות הבינלאומית בבולוניה בשנת 1999

את דגמי "Town Life" התחיל לייצר טונינו למבורגיני, בנו של פרוציו למבורגיני בשנת 2000. בשנת 2001 נמכרה יחידת ייצור ה-"Town Life" לחברת
**Town Life S.p.A**. אין כל קשר בין דגם ה-"Town Life" למותג היוקרה למבורגיני, למרות שמשפחת למבורגיני הייתה מעורבת בייצור הדגם.

## דגמי "Town Life"

* 3 דלתות - קופה
* קבריולה

## מנועי "Town Life"
* מנוע בעירה פנימית - מנוע דיזל 505 סמ"ק
* מנוע חשמלי - רכב חשמלי מונע מצבר

## "Town Life"
* גוף הדגם עשוי מפיברגלס
* 2 מושבים
* לוח מחוונים - במרכז הדשבורד
* גיל נהיגה לדגם - 14 שנים עם רישיון נהיגה לקטגוריה

## תמונות

קובץ:Town Life Ginevra 1999.JPG | דגם "Town Life" שנת 1999, קופה
קובץ:Vehículo eléctrico (Valencia, España) visto de atrás.jpg | דגם "Town Life" בתצורת מכונית חשמלית, קופה 



קובץ:Coches patrulla del Vaticano.JPG | דגם "Town Life" קבריולט,  בשרות "Polizia di Stato"  בוותיקן


## קישורים חיצוניים

* 

## הערות שוליים

קטגוריה:דגמי מכוניות שהושקו ב-1999
קטגוריה:מכוניות מיקרו
קטגוריה:רכב חשמלי מונע מצבר
קטגוריה:מכוניות קופה
קטגוריה:כלי רכב איטלקיים
קטגוריה:מכוניות עשויות פיברגלס
מיקאל ניקוויסט

**רולף אוקה מיקאל ניקוויסט** (בשוודית: **Rolf Åke Mikael Nyqvist**; 8 בנובמבר 1960 – 27 ביוני 2017), ידוע כ**מיקאל ניקוויסט**, היה שחקן קולנוע וטלוויזיה שוודי.

## ביוגרפיה
הוא התחנך בבית הספר לדרמה במאלמה. התפרסם בעקבות גילום דמותו של קצין המשטרה באנק בסדרת הטלוויזיה אודות מרטין בק שנעשתה ב-1997. לאחר מכן גילם תפקיד ראשי בסרט Grabben i graven bredvid משנת 2002.

הוא התפרסם בעולם בעקבות גילום דמות העיתונאי מיקאל בלומקוויסט בסדרת סרטי "המילניום" המבוססים על ספריו של סטיג לארסון, וכן בגילום דמויות הנבלים בסרטים "משימה בלתי אפשרית – קוד הצללים" (כקורט הנדריקס) ו"ג'ון וויק" (כ-ויגו טרסוב). ב-2004 הוא שיחק תפקיד ראשי בסרט "כמו בגן עדן" (Så som i himmelen), שהיה מועמד לפרס האקדמיה האמריקאית לקולנוע בקטגוריית הסרט הזר הטוב ביותר.

הוא נפטר בסטוקהולם ביוני 2017 מסרטן הריאה. בן 56 במותו.

## פילמוגרפיה נבחרת

## קישורים חיצוניים

* 

## הערות שוליים

קטגוריה:שחקני קולנוע וטלוויזיה שוודים
קטגוריה:נפטרים מסרטן הריאה
קטגוריה:אישים ממוצא איטלקי
קטגוריה:שוודים שנולדו ב-1960
קטגוריה:שוודים שנפטרו ב-2017
פאסיק

**פאסיק** (או **פָאסִק**, נכתב בערבית: فاسق), הוא מושג בטרמינולוגיה האסלאמית אשר מגדיר אדם אשר מפר את החוק האסלאמי, וחיי חיים לא מוסריים אשר הולכים נגד הדת. אדם שמוגדר כפאסיק, נחשב כאדם לא אמין, ולכן גם עדותו אינה נחשבת במשפט האסלאמי כעדות קבילה.

## מקור המונח
המילה פאסיק נגזרת מהמושג "פיסק" (או פִסק, נכתב בערבית: فسق), אשר משמעותה המילולית זה "להפר הסכמים".

## מחלוקת הלכתית
פוסקי ההלכה האסלאמיים נחלקו בדעותיהם בנוגע למעמדו של הפאסיק, כאשר הדעות הבולטות הן כלהלן:

* רוב פוסקי ההלכה המוסלמים מכל הזרמים ואסכולות ההלכה, פסקו כי הפאסיק הוא מוסלמי אשר חי חיים של חטא, ולכן הוא אינו יכול לקבל תפקיד בעל חשיבות ציבורית, עד שהוא יחזור בתשובה.
* המועתזילה והמתורידיה פסקו כי הפאסיק הוא "מֻנאפִק" ("דו פרצופי", "צבוע", נכתב בערבית: منافق), אדם שבחיים הללו יש להתייחס אליו אל מוסלמי, אך בעולם הבא יישפט על ידי אללה כלא מוסלמי.
* הדעה השלישית היא הדעה הכי פחות רווחת והכי לא מקובלת, והיא דעתם של החוואריג', אשר פסקו כי הפאסיק הוא אדם שעזב את דת האסלאם

## ראו גם

* שריעה
* פיקה
* מדע יסודות ההלכה
* פאג'יר

## הערות שוליים

קטגוריה:חוק אסלאמי
ג'מייקל גרין

**ג'מייקל גרין** (באנגלית: **JaMychal Green**; נולד ב-21 ביוני 1990) הוא כדורסלן אמריקאי, המשחק בעמדת הפאוור פורוורד.

## נעורים ומכללות
גרין נולד וגדל בעיר מונטגומרי שבאלבמה. כשחקן קבוצת הכדורסל של "תיכון סנט ג'וד" זכה בשתי אליפויות המדינה, ובסיום עונת 2008, האחרונה שלו בתיכון, זכה בתואר שחקן התיכונים המצטיין באלבמה (Alabama Mr. Basketball) והשתתף במשחק מקדונלד'ס אול-אמריקן.

בקיץ 2008 שיחק באליפות האמריקות בכדורסל עד גיל 18 כחבר נבחרת ארצות הברית, וזכה עמה במדליית הכסף. מאמן הנבחרת היה אנתוני גרנט, אשר היכרותו עם גרין השפיעה על החלטתו ללמוד ולשחק באוניברסיטת אלבמה, אותה אימן גרנט. גרין למד באוניברסיטת אלבמה בין השנים 2008–2012, ולאורך תקופתו בקבוצה רשם ממוצעים של 13.5 נקודות ו-7.4 אסיסטים למשחק. בשתי עונותיו האחרונות באלבמה נבחר לאחת מחמישיות העונה של המחוז הדרום-מזרחי (SEC).

## קריירה מקצועית
### ליגת הפיתוח וצרפת
לאחר שלא נבחר בדראפט ה-NBA 2012, החל גרין לשחק עבור קבוצת אוסטין טורוס מליגת הפיתוח של ה-NBA. בעונתו היחידה בקבוצה קלע 12.3 נקודות בממוצע למשחק, ובסיומה חתם על חוזה בקבוצת קוראל רואן מליגת העל הצרפתית. ב-25 משחקיו בקבוצה בעונת 2013/2014 קלע 11.8 נקודות למשחק, אך קבוצתו סיימה במקום ה-15 (מתוך 16) וירדה ל-Pro B.

בעונת 2014/2015 חזר לשחק באוסטין (אשר בינתיים שינתה את כינוייה ל"אוסטין ספרס"), ולאחר חצי עונה בה הציג יכולת מצוינת עם ממוצעים של 23.0 נקודות ו-10.7 ריבאונדים, נבחר להשתתף במשחק האולסטאר של ליגת הפיתוח.

### סן אנטוניו ספרס
בינואר 2015 חתם על חוזה ל-10 ימים בסן אנטוניו ספרס מליגת ה-NBA, ובתום החוזה שוחרר מהקבוצה.

### ממפיס גריזליס
ב-2 בפברואר 2015, כשבוע לאחר שחרורו מסן אנטוניו, חתם על שני חוזים עוקבים ל-10 ימים בממפיס גריזליס, אשר בסיומם חתם על חוזה חדש בקבוצה עד סיום עונת . בעונתו השנייה בממפיס הפך לשחקן קבוע ברוטציית הקבוצה, כמחליפו מהספסל של זאק רנדולף, ותרם 7.4 נקודות בממוצע למשחק. בעונה הבאה תפס את מקומו של רנדולף בחמישייה הפותחת, ועזר לגריזליס להעפיל לפלייאוף ה-NBA בפעם השביעית ברציפות.

לקראת עונת  חתם על הארכת חוזה בממפיס לשנתיים נוספות, עבור כ-17 מיליון דולר.

### לוס אנג'לס קליפרס
ב-7 בפברואר 2019 נשלח גרין בטרייד ללוס אנג'לס קליפרס, יחד עם גארט טמפל, בתמורה לאייברי בראדלי. ביולי 2019 חתם על הארכת חוזה בקבוצה לשנתיים נוספות, עבור כ-10 מיליון דולר.

### דנוור נאגטס
לקראת עונת  חתם גרין על חוזה בדנוור נאגטס.

## סטטיסטיקות קריירה
### בעונה הסדירה של ה-NBA

### בפלייאוף ה-NBA

## קישורים חיצוניים

## הערות שוליים

קטגוריה:אמריקאים ילידי אלבמה
קטגוריה:מונטגומרי: אישים
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוניברסיטת אלבמה
קטגוריה:שחקני NBA שלא נבחרו בדראפט
קטגוריה:כדורסלני אוסטין טורוס
קטגוריה:כדורסלני קוראל רואן
קטגוריה:כדורסלני אוסטין ספרס
קטגוריה:כדורסלני סן אנטוניו ספרס
קטגוריה:כדורסלני ממפיס גריזליס
קטגוריה:כדורסלני לוס אנג'לס קליפרס
קטגוריה:כדורסלני דנוור נאגטס
קטגוריה:כדורסלני גולדן סטייט ווריורס
קטגוריה:אלבמה: כדורסלנים
קטגוריה:אמריקאים שנולדו ב-1990
אליהו הלוי

**ר' אליהו בן רפאל שלמה הלוי** היה רב איטלקי, משורר, דרשן ופוסק, בן המאה ה-18. הוסמך לרבנות ושימש כרב העיר אלסנדריה בין השנים 1738–1792. תלמידו של רבי יהודה בריאל ותלמיד חבר לרבי יצחק למפרונטי. פסיקותיו מוזכרות בין היתר בספר פחד יצחק, בשו"ת "שמש צדקה" לרבי שמשון מורפורגו ובשו"ת "גבעת יעקב" לבעל ההפלאה. מרבית כתביו נותרו בכתב יד ולא הודפסו.

## כתביו
מספריו:
* סבא אליהו.
* .

כתביו שעדיין נמצאים בכתבי יד:
* "אבא אליהו" פירוש על מסכת אבות.
* "כורסיא דאליהו" דרושים כסדר התורה.

* אנקת השיר.
* "דבי אליהו" ביאור לעין יעקב - חלק א. חלק ב. חלק ג. חלק ד. חלק ה.
* "טייעא דאליהו" פירוש על עין יעקב.
* "אליהו בארבע" שו"ת ופסקים בסדר ד' טורים.

## קישורים חיצוניים
* אנקת השיר, באתר הספרייה הממלכתית של רוסיה.
* 
* 
* 
* הערך Elijah Ben Raphael Solomon Ha-Levi באנציקלופדיה יודאיקה
* 
* 

קטגוריה:רופאים יהודים איטלקים
קטגוריה:סופרים יהודים איטלקים
קטגוריה:רבנים איטלקים
קטגוריה:סופרים כותבי עברית
קטגוריה:משוררים יהודים איטלקים
קטגוריה:משוררים כותבי עברית
קטגוריה:מחברי ספרי שו"ת
קטגוריה:פרשני אגדות התלמוד
קטגוריה:פרשני מסכת אבות
קטגוריה:רופאים איטלקים במאה ה-18
קטגוריה:ילידי 1713
קטגוריה:נפטרים ב-1792
פפרידג' פארם

**פפרידג' פארם** (באנגלית: **Pepperidge Farm**) היא חברה אמריקאית לייצור ומכירת מוצרי מאפה. החברה נוסדה בשנת 1937 בידי מרגרט ראדקין, ונרכשה כעבור כ-25 שנים בידי חברת המזון "Campbell's" (בשמה המלא Campbell Soup Company, ).

## היסטוריה
ראשיתה של החברה בשנת 1937, כאשר מרגרט ראדקין החלה לאפות לחם עבוד בנה הצעיר שהיה אסתמטי, ואלרגי ביותר למזון מעובד תעשייתי, ולכן אפתה ראדקין לחם מיוחד שבנה יוכל לאכלו. הרופא של בנה המליץ על כך למטופליו האחרים ועודד אותה לאפות עוד לחם. היא פנתה אל פרדריק מרשל, בעל חנות מכולת בסטמפורד שבקונטיקט, והציעה לו את מכירת לחמה. לאחר שטעם ממנו, קנה ממנה את כל הכיכרות שהיו באמתחתה והזמין עוד. במקביל, הנרי, בעלה של מרגרט, החל לקחת עימו ככרות לחם למכור לחנויות. ב-1947 פתחה מרגרט מאפייה תעשייתית מודרנית בנורוולק.

ב-1961 מכרה ראדקין את פפרידג' פארם לחברת מרק קמפבל.

## קישורים חיצוניים

* 

* אתר הבית של פפרידג' פארם

קטגוריה:מאפיות
קטגוריה:חברות מזון אמריקאיות
קטגוריה:מותגי מזון
קטגוריה:חברות שהוקמו ב-1937
ביטוח משנה

**ביטוח משנה** או **מבטח משנה** (באנגלית: **Reinsurance**) היא שיטה לניהול סיכונים פיננסיים המאפשרת פיזור של הסיכון בין מבטחים שונים. בשיטה זו חברות הביטוח ("המבוטחות במשנה") מעבירות למבטחי המשנה חלק מהסיכונים הכספיים בגין פוליסות שהן הנפיקו לציבור.

ביטוח משנה נועד לבטח סיכונים בהיקף גדול מהיכולת הכלכלית הטבעית של חברות הביטוח, בעיקר במקרי קיצון שעשויים להוביל להתמוטטות חברת הביטוח בשל חוסר היכולת לפרוע את התחייבויותיהן. הנטל אותו לוקחות על עצמן חברות הביטוח מכונה "שייר" (מאנגלית: Share). תמורת ביטוח המשנה משלמות חברות הביטוח חלק מהפרמיה שהן מקבלות מלקוחותיהן.

נהוג לחלק את סוגי ביטוח המשנה ל**ביטוח משנה פקולטטיבי** (רצוני), בו מבטח המשנה יכול לקבל או לדחות את העסקים המוצעים לביטוח, מול **ביטוח משנה אובליגטורי** (חוזי), שבו מבטח המשנה מתחייב בחוזה לקבל לביטוח את כל העסקים שיועברו לו על ידי המבטח הישיר בהתאם לתנאי החוזה. ביטוח משנה אובליגטורי קל יותר לתפעול, משום שאינו מצריך משא ומתן נפרד על כל חוזה ביטוח בין המבטח למבטח המשנה, אך הוא מצריך אמון גדול יותר של מבטח המשנה שבכך שהמבטח הישיר פועל נכון בסיכונים שהוא מבטח.

מבטחי המשנה הגדולים בעולם הם חברת "Munich Re", חברת "Swiss Re", שוק הביטוח לוידס של לונדון וחברת "Gen Re" של תאגיד ברקשייר האת'וויי.

בישראל נוהגות חברות הביטוח לקנות ביטוח משנה בחו"ל. מכיוון שקרנות הפנסיה בישראל מתבססות על ערבות הדדית, רשות שוק ההון ביטוח וחיסכון מחייבת קרנות פנסיה המונות פחות מ-1,500 עמיתים לרכוש ביטוח משנה. בפועל, למרות שבכל קרנות הפנסיה בישראל יש יותר מ-1,500 עמיתים, חלקן עדיין מעבירות את הסיכונים לידי מבטח משנה. מבטחי המשנה המבטחים את קרנות הפנסיה בישראל הם: "סוויס רה" ו- "Scor".

## ראו גם

* Reinsurance Group of America

## קישורים חיצוניים
* זיו רייך, ביטוח משנה – Reinsurance, באתר כתב העת "ביטוח ופיננסים"
* רועי גלעד ושחר ולנר, ביטוח משנה
* ביטוח משנה בקרנות הפנסיה בישראל, באתר פנסיוני. קום

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:שוק ההון
קטגוריה:מימון
משנה
הגביע הרוסי בכדורגל 2018/2019

[300px|ממוזער|[אצטדיון לוז'ניקי במוסקבה נבחר לארח את משחק הגמר במאי 2019.]]
**[[הגביע הרוסי בכדורגל]] 2018/2019** — הוא טורניר כדורגל, הנערך בשיטת הדחה, החל משלב 1/256 גמר. הקבוצה שתנצח בגמר הטורניר תקבל את הזכות לשחק בליגה האירופית 2019/2020 (משלב הבתים) ותתמודד גם נגד אלופת רוסיה 2018/2019 במשחק הסופרקאפ הרוסי, אם לא תפורק הקבוצה או אם לא תהיה זו אותה קבוצה שזכתה באליפות, כשבמקרה שכזה תתמודד האלופה נגד סגניתה במשחק הסופרקאפ הרוסי.

טוסנו, שזכתה בגביע הרוסי בכדורגל 2017/2018, הייתה מקרה ייחודי בכדורגל הרוסי לאחר שהיא פורקה חודש לאחר הזכייה בתואר ולכן גם אינה נוטלת חלק בטורניר. את מקומה, כנציגת מחוז לנינגרד תפסה קבוצת לנינגראדץ, שהודחה כבר בשלבים המוקדמים.

ספרטק מוסקבה שברה שיא שלילי, כאשר באוטקריטיה ארנה נכחו 9,333 צופים בלבד במשחק הגביע הרוסי בכדורגל נגד אורל שהסתיים בשוויון 1:1, זאת באצטדיון המכיל 45,000 מושבים. זהו שיא שלילי הנמוך ביותר בתולדות האצטדיון.

בעונה זו בוצע שימוש לראשונה במערכת VAR משלבי חצי גמר הגביע. לוקומוטיב מוסקבה זכתה בגביע בפעם השמינית בהיסטוריה והפכה לשיאנית הזכיות.
## ייצוג מועדונים
# ליגת העל (ליגת העל): 16 מועדוני ליגת העל בכדורגל משתתפות החל משלב שמינית הגמר;
# ליגת המשנה (ליגת הכדורגל הלאומית): 17 קבוצות הליגה (לא כולל שלוש קבוצות-הבת שמתמודדות בליגה);
# הליגה השנייה (ליגת הכדורגל המקצוענית): 51 קבוצות הליגה המקצוענית (קבוצות-בת לא נוטלות חלק בטורניר);
# הליגה השלישית (ליגת הכדורגל החובבנית): 6 מועדונים: אטום נובו-וורונז', אבטופאבוריט פסקוב, SGAFTKST סמולנסק, לאדה דמיטרובגרד, חימיק-אוגוסט, נובוקוזנצק;
# הליגה הרביעית (הליגה האזורית): 2 מועדונים: זבזדה סנקט פטרבורג וקובאן הולדינג.

בסך הכל 92 קבוצות נטלו חלק בטורניר.

## פורמט
גמר הגביע ייערך במאי 2019 באצטדיון לוז'ניקי במוסקבה.

במאי 2018 הוחלט לערוך החל משלב 16 האחרונות בגביע שני משחקים: משחקי בית וחוץ. ברם, ב-22 ביוני 2018 הוחלט סופית כי משחקי בית וחוץ ייערכו רק החל משלב רבע הגמר.

## שלבים מוקדמים
### שלב 1/256
#### מערב ומרכז

### שלב 1/128
#### מזרח

**הערה.** מועדון נובוקוזנצק לא הצליח להשיג ערובות כספיות להמשך פעילות ובשל חוסר יכולתו להופיע למשחק נפסק הפסד טכני.

#### מערב ומרכז

#### אורל ועבר הוולגה

#### דרום

### שלב 1/64
### מזרח

### מרכז ומערב

### אורל ועבר הוולגה

### דרום

### שלב 1/32
החל משלב זה משתתפות קבוצות ליגת המשנה הרוסית.

## 32 האחרונות
משלב זה השתתפו קבוצות ליגת העל הרוסית בכדורגל שהשתתפו במשחקי חוץ (בתאריכים 25, 26—27 בספטמבר וב-10 באוקטובר).

## שמינית גמר
משחקי השמינית ייערכו ב-25 באוקטובר, 31 באוקטובר וב-1 בנובמבר 2018.

## רבע גמר
משחקי הרבע נערכו ב-28 בנובמבר, 5 בדצמבר 2018 ומשחקי הגומלין ייערכו ב-24 בפברואר, ב-6 וב-7 במרץ 2019.
### משחקים ראשונים

### משחקי הגומלין

## חצי גמר
המשחקים ייערכו באפריל ובמאי 2019.
### משחקים ראשונים

### משחקי הגומלין

## משחק הגמר

## קישורים חיצוניים
* האתר הרשמי של הארגון המנהל את הטורניר — '''www.rfpl.org'''

## הערות שוליים

קטגוריה:2019 ברוסיה
קטגוריה:2018 ברוסיה
קטגוריה:הגביע הרוסי בכדורגל
אשלי מולוני

**אשלי (אש) מולוני** (באנגלית: **Ashley (Ash) Moloney**; נולד ב-13 במרץ 2000) הוא אתלט אוסטרלי זוכה מדליית ארד אולימפית (טוקיו 2020) בקרב עשר ומדליית ארד באליפות העולם באולם (בלגרד 2022) בקרב שבע.

## ביוגרפיה
מולוני גדל בבריזבן שבקווינסלנד.

ב-2015, זכה במדליית זהב באליפות אוסטרליה באתלטיקה עד גיל 16 בקפיצה במוט ובמדליית כסף בקפיצה משולשת ובקפיצה לגובה.

ב-2016, סיים במקום הראשון בקפיצה במוט ובמקום השני בקפיצה משולשת באליפות אוסטרליה עד גיל 17.

במרץ 2017, זכה באליפות אוסטרליה עד גיל 18 בקרב עשר, ובדצמבר זכה באליפות ניו סאות' ויילס עד גיל 20.

במרץ 2018, זכה באליפות אוסטרליה עד גיל 20 בקרב עשר.

מולוני התחרה לראשונה מחוץ לאוסטרליה ביולי 2018 כשייצג את המדינה באליפות העולם באתלטיקה עד גיל 20 שנערכה בטמפרה. הוא זכה במדליית זהב בשיא אליפות של 8,190 נקודות, תוצאה שדירגה אותו שני בכל הזמנים לגילאי עד 20. הוא קבע בתחרות את התוצאה הטובה ביותר במסגרת קרב עשר לגילאי עד 20 בריצת 100 מטר ובריצת 400 מטר, שיפר את שיאיו האישים גם בקפיצה לגובה, הטלת כידון, ריצת 110 מטר משוכות (99 ס"מ), זריקת דיסקוס (1.75 ק"ג) וריצת 1500 מטר, והשווה את שיאו האישי בקפיצה במוט.

בדצמבר 2020, שבר בתחרות בבריזביין את שיא אוקיאניה בקרב עשר, בתוצאה של 8,492 נקודות.

באולימפיאדת טוקיו 2020, זכה במדליית ארד עם שיא אישי של 8649 נקודות. באליפות העולם באתלטיקה באולם 2022 זכה במדליית ארד בקרב שבע בשיא אוסטרליה של 6,344 נקודות. באליפות העולם באתלטיקה 2022 פרש במהלך התחרות.

## שיאים אישיים
;אצטדיון:
*קרב עשר: 8,649 נקודות (2021), שיא אוקיאניה
*ריצת 100 מטר: 10.34 שניות (2021)
*קפיצה לרוחק: 7.72 מטר (2021)
*הדיפת כדור ברזל: 15.20 מטר (2023)
*קפיצה לגובה: 2.11 מטר (2020)
*ריצת 400 מטר: 45.82 שניות (2020)
*ריצת 110 מטר משוכות: 14.08 שניות (2021)
*זריקת דיסקוס: 46.80 מטר (2024)
*קפיצה במוט: 5.05 מטר (2021)
*הטלת כידון: 57.77 מטר (2020)
*ריצת 1500 מטר: 4:39.19 דקות (2021)
;אולם:
*קרב שבע: 1,206 נקודות (2022), שיא אוקיאניה
*ריצת 60 מטר: 6.70 שניות (2022)
*קפיצה לרוחק: 7.82 מטר (2022)
*הדיפת כדור ברזל: 13.89 מטר (2022)
*קפיצה לגובה: 2.02 מטר (2022)
*קפיצה במוט: 5.10 מטר (2022)
*ריצת 1000 מטר: 2:43.01 דקות (2022)

## קישורים חיצוניים

## הערות שוליים

קטגוריה:אתלטים אוסטרלים
קטגוריה:מתחרים בקרב עשר
קטגוריה:מתחרים בקרב עשר באולימפיאדת טוקיו (2020)
קטגוריה:מתחרים בקרב עשר באולימפיאדת פריז (2024)
קטגוריה:זוכי מדליית ארד אולימפית אוסטרלים באולימפיאדת טוקיו (2020)
קטגוריה:אוסטרלים שנולדו ב-2000
זרזיר בורמזי

**זרזיר בורמזי **או **מיינה בורמזית** (שם מדעי: *Acridotheres leucocephalus*) הוא מין של זרזיר ממשפחת הזרזיריים. לפעמים היא מסווגת בסוג זרזיר אך לרוב בסוג מיינה.

מקור השם המדעי של הסוג מגיע מיוונית עתיקה, *akridos*, "ארבה" ו-*thēras* "צייד". שם המין, *leucocephalus*, הוא מיוונית עתיקה *leukokephalos* שמשמעותו "לבן-ראש", מהמילים *leukos* "לבן"; ו-*kephalos* "ראש".

הזרזיר הבורמזי, בדומה למיינה מצויה, נפוץ בארץ ונחשב למין פולש. בשונה מהמיינה המצויה מגמת ההתפשטות של הזרזיר הבורמזי איטית יותר.

## תיאור
גודלו של הזרזיר הבורמזי הוא 22–25 ס"מ. הניצוי שלו משתנה מאוד בהתאם לעונה. הוא בעל מקור ורגליים כתומים, עינו ממוקמת על פס שחור כהה וקשתית עינו לבנה. נוצות ראשו, צווארו וחזהו העליון הן בצבע בז'. נוצות חזהו התחתון ובטנו הן בצבע אפור-וורדרד וגבו בצבע אפור כהה. מוטת כנפיו 122-112 מ"מ. נוצות התעופה הן בצבע חום כהה בבסיסן ובסופן ומרכזן צבע בז' מנוגד, בעת התעופה הן נראות כהות עם נקודה בהירה באמצע. מקורו בערך באורך ראשו ומעוקל מעט כלפי מטה בקצהו. זכרים ונקבות אינם נבדלים זה מזה במראה החיצוני. לציפורים צעירות יש ראש וגב חומים.

כנפיו שחורות-אפורות. שמו באנגלית, Vinous-breasted Myna (מיינה חזה-ייני) נגזר מכך שנוצות חזהו פעמים רבות בעלות צבע יין.

## תפוצה ומרחב מחיה
הוא נמצא בקמבודיה, סין, לאוס, מלזיה, בורמה, תאילנד ווייטנאם.

בתחילת שנות ה-2000 הפך למין פולש בישראל, ביחד עם המיינה המצויה שפלשה לארץ מספר שנים קודם לכן. שתי אוכלוסיות ציפורים אלו התחילו ככל הנראה מפריטים בודדים שברחו מפארק ציפורים בתל אביב.

## התנהגות
הזרזיר הבורמזי שוכן לרוב באזור קינונו ולא מרבה לנדוד, אך לעיתים כאשר מזג האוויר הופך קר יותר הוא עלול לנדוד מעט. את מרבית זמנו הוא מבלה על האדמה, במרחבים פתוחים עם צמחייה מרובה. הוא חי בקבוצות ומרבה לבנות קנים בחללי עצים. תזונתו העיקרית היא פירות וחרקים, הוא מלקט את מזונו על האדמה ולעיתים בעצים.

## קישורים חיצוניים

## הערות שוליים

קטגוריה:זרזיריים
קטגוריה:ארץ ישראל: זרזיריים
קטגוריה:מיאנמר: עופות
קטגוריה:מיני בעלי חיים פולשים בישראל
הפארק הלאומי שער הגיהנום

[ממוזער|230px|[זברה מצויה בתחומי הפארק.]]
ממוזער|ימין|400px|נוף של הצוקים דמויי ה"שערים" בפארק
**הפארק הלאומי שער הגיהנום** (באנגלית: **Hell's Gate National Park**) הוא פארק לאומי שנמצא מדרום לאגם נאיוואשה  בקניה ו-90 ק"מ מצפון-מערב לניירובי, בירת קניה. הפארק הוקם בשנת 1984.

הפארק ידוע בשל חיות הבר והנופים הפראיים שבו וגם על שם העמודים הנישאים ויש בו מרכז תרבות חשוב לבני שבט המסאי. את שמו הוא קיבל עקב מעבר צר בין הצוקים הנישאים, שבעבר היה יובל של אגם פרהיסטורי, ממנו חיו אנשים קדומים ועקב הר הגעש לונגונוט (Mount Longonot) הפעיל (הניצב לאורך הבקע הסורי-אפריקני) שסביבתו מכוסה באפר ובמים מבעבעים חמים ביותר. הר הגעש והגייזרים והמעיינות החמים מייצרים כוח ל-3 תחנות חשמל גיאותרמית גדולות.

## גאוגרפיה
הפארק משתרע על יותר מ-68 קמ״ר, גודל קטן ביחס לפארקים לאומיים באפריקה, וגובהו 1,900 מ' מעל פני הים. הוא מצוי מדרום לאגם נאיוואשה. בתוך הפארק 2 הרי געש כבויים: אולקריה והובלי. בצפון ישנם צוקים אדומים המכילים שני שקעים וולקנים ושקע מעבר נוסף המוביל דרומה לסביבת מעיינות חמים ביותר. האקלים בפארק חם ויבש ובעל נופי סוואנה עם עצי שיטה רבים.

### בעלי חיים
בפארק זה ישנם חיות רבות אך האוכלוסיות שלהם קטנות, דבר שנכון בעיקר על הטורפים הגדולים כמו האריות, הנמרים והברדלסים. בפארק ישנם אוכלוסיות של שפנים, חזירי יבלות, תאואים, זברות, איילנדים, בובאלים אייליים, צבאי תומסון וצבאיים נוספים וחתולי סרוואל וכן להקות צבועים וחבורות בבונים. הפארק הוא גם ביתו של צבי הסלעים ושל צבי סוף ההרים מתת-המין *Redunca fulvorufula chanleri*.

בפארק ישנם יותר מ-103 מיני עופות ביניהם נשרים, עקבים (כמו עקב אוגור ועקב תני) ועיטים שחורים וכן עופות קטנים יותר. הפארק היה בעבר בית חשוב לאוכלוסיית הפרסים.

## תיירות
הפארק הוא אתר פופולרי לתיירות עקב קרבתו היחסית לעיר הבירה ניירובי ועקב מחיר הכניסה הנמוך שלו. בפארק ישנם אפשרויות של רכיבת אופניים, אופנועים, טיולי הליכה ואפילו קמפינג - אחד משני הפארקים בקניה בהם הדבר מותר. ישנם חוויות טיפוס על הצוקים בפארק ושיט באגם נאיוואשה. כמו כן ישנו מרכז חינוך על תרבות בני המסאי.

הפארק ידוע כאתר ההשראה לסרטו המצליח של וולט דיסני מ-1994, "מלך האריות". כמה מיוצרי הסרט הגיעו לפארק במטרה לאייר מקרוב את נופיו המרשימים ואת החיות שבו. מרבית הנופים בסרט שאבו השראה מנופי הפארק, למעט "צוק התקווה".

בפארק גם צולם הסרט "טומב ריידר 2: סוד החיים" משנת 2003.

## קישורים חיצוניים

* 

קטגוריה:קניה: פארקים לאומיים
רורי קינן

**רורי קינן** (באנגלית: **Rory Keenan**; נולד ב-9 ביוני 1980) הוא שחקן אירי.

## ביוגרפיה
קינן נולד בדבלין שבאירלנד. הוא למד בבית הספר CUS בעיר דבלין, שם שיחק רוגבי. הוא משחק בעיקר בתיאטרון, והרבה להופיע בתיאטראות בלונדון. בנוסף להופעותיו בווסט אנד שיחק קינן מגיל צעיר גם בקולנוע ובטלוויזיה.

ב-2016 שיחק קינן במחזה "ז'אן ד'ארק" ובמחזה "Welcome Home Captain Fox" בתיאטרון דונמר ורהאוס. בטלוויזיה השתתף במיני-סדרה "מלחמה ושלום" ובסדרה "כנופיית ברמינגהאם".

עוד בתיאטרון עבד קינן עם התיאטרון המלכותי הלאומי במחזה "The Kitchen", במחזה "Damned By Despair and Liola", במחזה "פילדלפיה, הנה אני בא!", וב-"Dublin Carol" בדונמר ורהאוס.

קינן הופיע בתפקידים ראשיים באירלנד בתיאטרון אבי, וגילם את הדמות הראשית במחזות "המלט" ו"מקבת'". על הופעתו במחזה "The Last Days of the Celtic Tiger" זכה קינן בפרס התיאטרון של עיתון אייריש טיימס לשחקן המשנה הטוב ביותר.

ב-2017 החל קינן להופיע בתפקיד אריק בסדרת הדרמה של רשת RTE "חוקים משלה" בכיכובה של איימי הוברמן. ב-2018 גילם את לאופולד בסדרה "ורסאי" של ה-BBC.

## חיים אישיים
בשנת 2019 נישא לשחקנית הבריטית ג'מה ארטרטון לאחר שנתיים של זוגיות.

## פילמוגרפיה
### טלוויזיה

### קולנוע

### תיאטרון

## קישורים חיצוניים

## הערות שוליים

קטגוריה:שחקני קולנוע וטלוויזיה אירים
קטגוריה:שחקני תיאטרון אירים
קטגוריה:אירים שנולדו ב-1980
נציגויות דיפלומטיות בכף ורדה

ממוזער|350x350 פיקסלים|בסגול, מדינות שבהן קיימת נציגות דיפלומטית של כף ורדה. באדום, כף ורדה.
ב**[[כף ורדה]]** פועלות כ-14 **נציגויות דיפלומטיות** שמתוכן 12 שגרירויות וקונסוליה כללית הפועלת בפראיה, בירת המדינה. 

## שגרירויות
**<big>פראיה</big>**

* 
* 
* 
* 
* 
* 
* 
* 
* 
* 
* 
* 

## קונסוליות כלליות
**<big>פראיה</big>**

* 

## משלחות

* 

## נציגויות לא תושבות

## ראו גם

* נציגויות דיפלומטיות של כף ורדה בעולם

## קישורים חיצוניים

קטגוריה:כף ורדה: יחסי חוץ
כף ורדה
גאבלה (צרפת)

**גאבלה** (בצרפתית: **gabelle**) היה מס לא פופולרי שהוטל על המלח בצרפת החל מאמצע המאה ה-14, וגבייתו נמשכה לאורך השנים, עם הפסקות ותוך שינויים, עד שנת 1946.

## מקור שמו
שם המס הגיע לצרפתית מאיטלקית, gabella, ומקורו בערבית: **قَبَلَ** "קבל" – "קיבל".

## היסטוריה
במאות ה-12–13 שאלה צרפת את רעיון הגאבלה ממדינת האפיפיור. היא הונהגה זמנית ב-1246 על ידי לואי התשיעי, חודשה ב-1286 על ידי פיליפ הרביעי בצרפת התחילה הגאבלה כמס עקיף שנגבה עבור מוצרים חקלאיים ותעשייתיים, כמו סדינים, חיטה, תבלינים ויין. עם זאת, החל מן המאה ה-14, באמצעות צו מ-20 במרץ 1343 הטיל פיליפ השישי את הגאבלה כמס קבוע לטובת המלך בכל הממלכה ואך ורק על המלח. כך הפך המלח למונופול של המדינה.

מכיוון שהגאבלה פגעה בכל אזרחי צרפת (שהשתמשו במלח בבישול, בשימור המזון, בייצור גבינות ובגידול בעלי החיים) והיה כרוך בפערי ענק במחיר המלח בין אזורים שונים, היא הייתה מס שנוא במיוחד. המס בוטל על ידי האספה הלאומית בעיצומה של המהפכה הצרפתית בשנת 1790. היא הונהגה מחדש בשנת 1806 על ידי נפוליאון. בוטלה והונהגה שוב גם בימי הרפובליקה הצרפתית השנייה ובסופו של דבר בוטלה סופית בשנת 1945 עם שחרור צרפת מן הכיבוש הנאצי.

## קישורים חיצוניים
* 
*הטקסטים המלכותיים העיקריים בצרפת בנוגע למלח ולגאבלה באתר histoirepassion Saintonge Aunis Angoumois

## לקריאה נוספת

**François-André Isambert, Nicolas Decrusy, Alphonse Honoré Taillandier – Recueil général des anciennes lois françaises depuis l’an 420 jusqu’à la Révolution* Paris, 1833
*– Daniel Massiou *Histoire politique, civile et religieuse de la Saintonge et de l’Aunis* Paris & La Rochelle, 1836
*Louis Guillaume De Vilevault *Table générale et chronologique des neuf volumes du recueil des Ordonnances des rois de France de la troisième race* Paris 1757


קטגוריה:מיסים
קטגוריה:צרפת: היסטוריה
קטגוריה:צרפת: כלכלה
לאונור דה טולדו

**לאונור דה טולדו** (בספרדית: **Doña Leonor Álvarez de Toledo y Osorio**;  1522 - 17 בדצמבר 1562) הייתה אשתו של קוזימו הראשון דה מדיצ'י, הדוכס הגדול של טוסקנה, וסבתה של מארי דה מדיצ'י, מלכת צרפת.

## ביוגרפיה
לאונור נולדה בשנת 1522 באלבה דה טורמס, לפדרו אלברס דה טולדו, מרקיז וילאפרנקה ולמריה אוסוריו, בתם של לואיס פימנטל אי פאצ'קו וחואנה אוסוריו אי בזאן. אביה, אשר כיהן כמשנה למלך מטעם קרל החמישי, קיסר האימפריה הרומית הקדושה בממלכת נאפולי, היה בנו של פדריקה אלברס דה טולדו, דוכס אלבה השני, ואחיו של פרננדו אלברס דה טולדו, דוכס אלבה השלישי. ב-29 במרץ 1539 התחתנה לאונור עם קוזימו הראשון דה מדיצ'י, הדוכס הגדול של טוסקנה, ממנו נולדו לה 11 ילדים.

במהלך הנישואים שלה, למרות אי הפופולריות הראשונית שלה בתור ספרדית, היא זכתה להשפעה רבה בפירנצה. היא עודדה את האמנויות, והייתה פטרון לרבים מן האמנים הבולטים של התקופה. כאישה אדוקה, היא עודדה את המסדר הישועי להתיישב בפירנצה, והיא גם הקימה כנסיות חדשות רבות בעיר. לאונור התעניינה גם בחקלאות ובעסקים, והיו לה שטחים גדולים של אדמה טוסקנית שהיא ניהלה ביעילות, ואשר סייעו לה להרחיב ולהגדיל את הרווחיות של אחוזות בית מדיצ'י הענקיות (המוצרים שלה נשלחו עד ספרד), ובאמצעות תחומי העניין שלה, חלק ניכר מהאיכרים תמכו בה. היא גם תמכה ללא היסוס בבעלה ובמדיניותו, עד כדי כך שהתייעץ איתה. כה גדול היה אמונו בה, שהוא מינה אותה לעוצרת הדוכסות בהיעדרויות התכופות שלו.

ב-17 בדצמבר 1562 מתה לאונור, כתוצאה ממגפת מלריה אשר גרמה גם למותם של ילדיה ג'ובאני וגארציה.

## משפחתה
ב-29 במרץ 1539 התחתנה לאונור עם קוזימו הראשון דה מדיצ'י, הדוכס הגדול של טוסקנה, ממנו נולדו לה 11 ילדים:

## אילן יוחסין

## קישורים חיצוניים

* 
* 

קטגוריה:ערכים שבהם תבנית בריטניקה אינה מתאימה
קטגוריה:אצולה ספרדית
קטגוריה:ילידות 1522
קטגוריה:נפטרות ב-1562
לואי ארמנד השני, נסיך קונטי

**לואי ארמנד השני, נסיך קונטי** (בצרפתית: **Louis-Armand de Bourbon-Conti**; 10 בנובמבר 1695 – 4 במאי 1727), היה נסיך קונטי בין השנים 1709–1727, וסבא רבא של לואי פיליפ, מלך הצרפתים.

## ביוגרפיה
לואי ארמנד נולד ב-10 בנובמבר 1695 בארמון ורסאי, לפרנסואה לואי, נסיך קונטי ולמארי תרז דה בורבון, בתם של אנרי ז'ול, נסיך קונדה ואנה הנרייטה מבוואריה, ועם לידתו קיבל את התואר רוזן לה מרשה. הטבלתו נערכה בשנת 1704, בהשתתפות מרי ממודנה, אלמנתו של ג'יימס השני, מלך אנגליה. לואי ארמנד תואר כגיבן ומכוער. בשנת 1709 מת אביו, ולואי ארמנד ירש את רכושו הרב ואת תאריו.

ב-9 ביולי 1713 התחתן לואי ארמנד עם לואיז אליזבת דה בורבון, בתם של לואי, נסיך קונדה ולואיז פרנסואז דה בורבון, דוכסית בורבון, ובאותו יום אף נערכה חתונת אחותו מארי אן דה בורבון עם לואי אנרי, דוכס בורבון. לשניים נולדו 5 ילדים, אולם הם בגדו אחד בשני, ואף התגוררו בבתים נפרדים. בשנת 1716 חלה לואי ארמנד באבעבועות שחורות, אולם אשתו טיפלה בו במסירות עד להחלמתו. כתוצאה מכך אף היא נדבקה במחלה, אולם גם היא הבריאה בסופו של דבר.

לואי ארמנד זכה ליחס גדול מלואי הארבעה עשר, מלך צרפת, ולאחר מכן מהעוצר, פיליפ השני, דוכס אורליאן. לואי ארמנד היה תומך נלהב בתוכניות הפיננסיות של ג'ון לו, ובאמצעותו הוא הרוויח סכומי כסף גדולים. במהלך מלחמת הירושה הספרדית הוא לחם תחת פיקודו של מרשל וילאר, אולם לא התבלט כקצין טוב במיוחד. ב-4 במאי 1727 מת לואי ארמנד, ובנו לואי פרנסואה, נסיך קונטי ירש את תאריו.

## משפחתו
ב-9 ביולי 1713 התחתן לואי ארמנד עם לואיז אליזבת דה בורבון, בתם של לואי, נסיך קונדה ולואיז פרנסואז דה בורבון, דוכסית בורבון, ממנה נולדו לו 5 ילדים:
* לואי, רוזן לה מרשה (1715–1717).
* לואי פרנסואה, נסיך קונטי (1717–1776), התחתן עם לואיז דיאן ד'אורליאן.
* לואי ארמנד, דוכס מרקור (1720–1722)
* שארל, רוזן אלה (1722–1730)
* לואיז הנרייט דה בורבון (1726–1759), התחתנה עם לואי פיליפ הראשון, דוכס אורליאן.

## אילן יוחסין

## קישורים חיצוניים

* לואי ארמנד השני, נסיך קונטי
* 

קטגוריה:בית בורבון
קטגוריה:ילידי 1695
קטגוריה:נפטרים ב-1727
הבחירות הכלליות בבריטניה 1987

**הבחירות הכלליות בבריטניה** (הממלכה המאוחדת) התקיימו ב-11 ביוני 1987.

ראש הממשלה מרגרט תאצ'ר התמודדה על כהונה שלישית בתפקיד, מול מנהיג מפלגת הלייבור ניל קינוק.

הקמפיין של השמרנים הדגיש את מצבה הטוב של הכלכלה, ואחוזי האבטלה שהגיעו לשפל של שני עשורים. המפלגה זכתה לתמיכה רחבה מצד התקשורת.

מלבד ההתמודדות מול תאצ'ר, נאלצה מפלגת הלייבור להתמודד מול איום מצד המפלגה הסוציאליסטית (שהתאחדה עם המפלגה הליברלית), שהתחזקה ואיימה להפוך למפלגה השנייה בגודלה והאופוזיציה העיקרית לשמרנים. לצורך כך, החל תהליך "התמרכזות" של מדיניות הלייבור (תהליך שהגיע לשיאו עם מיתוגו מחדש כ"לייבור חדש" ב-1997).

הבחירות הסתיימו בניצחון סוחף לשמרנים (אם כי ברוב מופחת מהבחירות הקודמות), ותאצ'ר נבחרה בפעם השלישית ברציפות לראשות הממשלה. הלייבור נכשלו בהחלפת השלטון, אך הצליחו לדחוק את האיחוד הסוציאליסטי-ליברלי, שהניב תוצאות נמוכות משל סך חלקיו. בעקבות התוצאה המאכזבת, התמזגו שתי המפלגות המרכיבות את האיחוד באופן רשמי, והפכו למפלגה הליברל-דמוקרטית.

## ראו גם

* הבחירות הכלליות בבריטניה (1992)

## קישורים חיצוניים

1987
קטגוריה:1987 בפוליטיקה
קטגוריה:1987 בממלכה המאוחדת
הבחירות הכלליות בבריטניה 1983

**הבחירות הכלליות בבריטניה** (הממלכה המאוחדת) התקיימו ב-9 ביוני 1983, ובמסגרתן ראש הממשלה מרגרט תאצ'ר התמודדה על כהונה שנייה בתפקיד, מול מנהיג מפלגת הלייבור מייקל פוט.

כהונתה של תאצ'ר אופיינה בשפל כלכלי - הכלכלה הבריטית עברה מיתון, ואחוזי האבטלה עלו - מה שהביא לירידה בפופולריות של תאצ'ר. עם זאת, ניצחון הבריטים במלחמת פוקלנד שיקם את תדמיתה הציבורית והביא לעלייה בפופולריות שלה, שבשיאה החליטה תאצ'ר להקדים את הבחירות כדי לנצל את המומנטום.

מפלגת הלייבור הובילה בסקרים לאורך תקופה ארוכה, אך חילוקי דעות פנימיים בנושאי מדיניות היו בעוכריה. עמדות המפלגה זזו שמאלה ונוצר פילוג, שבשיאו פרשו חברי לייבור מתונים מהמפלגה והצטרפו למפלגה הסוציאליסטית. בסופו של דבר הקימה המפלגה הסוציאליסטית, יחד עם המפלגה הליברלית מפלגה מאוחדת - שסחפה קולות של מאוכזבי הלייבור.

פיצול קולות האופוזיציה בין הלייבור לאיחוד, לצד הפופולריות הגואה של תאצ'ר, הביאו לניצחון סוחף של השמרנים בבחירות. על אף שאיבדה מעט קולות מהבחירות הקודמות, עלתה המפלגה במספר המושבים באופן משמעותי וזכתה לניצחון הגדול ביותר של מפלגה בבחירות בבריטניה מאז הלייבור ב-1945. תבוסת הלייבור הייתה שפל אלקטורלי עבור המפלגה, והתוצאה הנמוכה ביותר שלה מאז 1918. המפלגה המאוחדת, שזה עתה קמה, הכפילה את כוחה, וההפרש בינה ובין הלייבור עמד על 2 אחוזים בלבד - מה שערער את מעמד הלייבור כאופוזיציה הראשית לממשלה.

## ראו גם
* הבחירות הכלליות בבריטניה (1987)

## קישורים חיצוניים

1983
קטגוריה:1983 בפוליטיקה
קטגוריה:1983 בממלכה המאוחדת
לואיז אליזבת דה בורבון

**לואיז אליזבת דה בורבון** (בצרפתית: **Louise-Élisabeth de Bourbon**; 22 בנובמבר 1693 - 27 במאי 1775), הייתה אשתו של לואי ארמנד השני, נסיך קונטי, וסבתא רבתא של לואי פיליפ, מלך הצרפתים.

## ביוגרפיה
לואיז אליזבת נולדה ב-22 בנובמבר 1693 בארמון ורסאי, ללואי, נסיך קונדה וללואיז פרנסואז דה בורבון, דוכסית בורבון, בתם של לואי הארבעה עשר, מלך צרפת ופרנסואז-אתנה דה רוששור דה מורטמר, והטבלתה נערכה בשנת 1698.

בשנת 1710 ניסתה אמה לחתנה עם שארל, דוכס ברי, אולם התוכנית סוכלה על ידי דודתה פרנסואז מארי דה בורבון, שהביאה לנישואיו עם בתה מארי לואיז אליזבת ד'אורליאן.

ב-9 ביולי 1713 התחתנה לואיז אליזבת עם לואי ארמנד השני, נסיך קונטי, ובאותו יום אף נערכה חתונת אחותו מארי אן דה בורבון עם אחיה לואי אנרי, דוכס בורבון. לשניים נולדו 5 ילדים, אולם הם בגדו אחד בשני, ואף התגוררו בבתים נפרדים. בשנת 1716 חלה לואי ארמנד באבעבועות שחורות, אולם לואיז אליזבת טיפלה בו במסירות עד להחלמתו. כתוצאה מכך אף היא נדבקה במחלה, אולם גם היא הבריאה בסופו של דבר.

בעלה לואי ארמנד היה תומך נלהב בתוכניות הפיננסיות של ג'ון לו, ובאמצעותו הוא הרוויח סכומי כסף גדולים. לואי ארמנד היה אלים וגס רוח, ולואיז אליזבת השתדלה לא להיות במחיצתו. בשנת 1727 מת לואי ארמנד, ובנה לואי פרנסואה, נסיך קונטי ירש את תאריו. בשנת 1743 הסדירה לואיז אליזבת את נישואי בנה לואי פרנסואה, נסיך קונטי עם אחייניתה לואיז דיאן ד'אורליאן, ואת נישואי בתה לואיז הנרייט דה בורבון עם אחיינה לואי פיליפ, דוכס שארטר, ובכך הביאה ליישוב הסכסוך בין בית קונדה לבית אורליאן. בעת זקנותה מכרה לואיז אליזבת את מלון קונטי לנכדה לכיסוי חובותיה, וב-27 במאי 1775 היא מתה בביתה בפריז.

## משפחתה
ב-9 ביולי 1713 התחתנה לואיז אליזבת עם לואי ארמנד השני, נסיך קונטי, ממנו נולדו לה 5 ילדים:
* לואי, רוזן לה מרשה (1715–1717).
* לואי פרנסואה, נסיך קונטי (1717–1776), התחתן עם לואיז דיאן ד'אורליאן.
* לואי ארמנד, דוכס מרקור (1720–1722)
* שארל, רוזן אלה (1722–1730)
* לואיז הנרייט דה בורבון (1726–1759), התחתנה עם לואי פיליפ הראשון, דוכס אורליאן.

## אילן יוחסין

## קישורים חיצוניים

קטגוריה:בית בורבון
קטגוריה:ילידות 1693
קטגוריה:נפטרות ב-1775
יחסי בולגריה–בנגלדש

**יחסי בולגריה–בנגלדש** הם יחסי החוץ שבין **[[בולגריה|הרפובליקה הבולגרית]]** לבין **[[בנגלדש|הרפובליקה העממית של בנגלדש]]**. שתי המדינות מחשיבות יחסים אלו ליחסים לבביים, ומבקשות לחזקן. בולגריה הייתה אחת מהמדינות המעטות שהכירו בבנגלדש זמן קצר לאחר הכרזת עצמאותה בשנת 1971.

## שיתופי פעולה
בין המדינות מתקיימים מספר רב של שיתופי פעולה, בעיקר במגזרי החקלאות, התרבות והטכנולוגיה. בשנת 2014, שתי הממשלות חתמו על מזכר הבנות בנוגע להקמת התייעצות שותפת בין המדינות שתקדם את שיתוף הפעולה ההדדי בין משרדי החוץ והמדינות בפרט. בנגלדש ובולגריה הראו אינטרס משותף בהגברת היחסים הכלכליים בין המדינות.

### יחסים כלכליים
בשנת 2016, בולגריה ייצאה לבנגלדש סחורה בשווי 15.2 מיליון דולר אמריקאי. נתחים גדולים מהסחורה הם דשנים פוספטיים, אוכל המיועד לבע"ח, דם אנושי, אנזימים, ציוד שידור, קאולין, קטניות יבשות ומוצרי ברזל. לעומתה, בנגלדש ייצאה לבולגריה סחורה בשווי 2.4 מיליון דולר אמריקאי. נתחים גדולים מהסחורה הם חוטי יוטה, תיקים, חולצות, סרטנים, מעילים ומוצרי בגדים.

## ייצוג
* בולגריה מיוצגת בבנגלדש בדרג הקונסולרי על ידי קונסוליה שהיא מחזיקה בדאקה, בירת המדינה.
* בנגלדש מיוצגת בבולגריה על ידי שגרירות שהיא מחזיקה בסופיה, בירת המדינה.

## הערות שוליים

קטגוריה:ערכים ללא קטגוריות פיזיות - יחסי חוץ
Neurology

**Neurology** (נוירולוגיה) הוא כתב עת רפואי בר ביקורת עמיתים, העוסק בנוירולוגיה. הוא כתב העת הרשמי של האקדמיה האמריקאית לנוירולוגיה .

כתב העת מודפס בהוצאת Lippincott Williams and Wilkins.

## קישורים חיצוניים
* 

קטגוריה:כתבי עת רפואיים
קטגוריה:ארצות הברית: כתבי עת
קטגוריה:נוירולוגיה
חופשה ללא תשלום

**חופשה ללא תשלום** (בראשי תיבות: **חל"ת**) היא תקופה שבה ממשיכים להתקיים יחסי עובד-מעביד, אך העובד אינו עובד במהלכה, ולכן אינו מקבל שכר וזכויות אחרות כגון הזכות לדמי מחלה. בדרך כלל תקופה זו אינה נכללת בחישוב הוותק של העובד, לכל הזכויות התלויות בוותק. עם תום החופשה ללא תשלום זכאי העובד לחזור לתפקידו הקודם או לתפקיד דומה.

היציאה לחופשה ללא תשלום מצריכה בדרך כלל הסכמה בין העובד למעסיק, שבה נקבע משך החופשה. בעקבות לידה מקנה חוק עבודת נשים לעובד ולעובדת זכות לחופשה ללא תשלום (בתנאים המפורטים בחוק) בתקופה של עד שנה מיום הלידה.

יציאה לחופשה ללא תשלום היא משתי קטגוריות:
* ביוזמת העובד, לשם פעילות אישית, כגון לימודים או טיול, שנמשכת מעבר לזמן ההיעדרות שמאפשרת לו החופשה השנתית שצבר. חוק עבודת נשים מקנה לעובדת (וגם לעובד) זכות לצאת לחל"ת לאחר חופשת הלידה. במקרים אחרים העובד נדרש להסכמת המעסיק.
* ביוזמת המעסיק, למשל כתוצאה משפל כלכלי זמני בפעילות העסק, שאינו מאפשר מתן עבודה, אך אינו מצדיק פיטורים של העובד (כפי שקרה בעת התפרצות נגיף הקורונה בישראל ובתקופות חירום אחרות כגון מלחמת חרבות ברזל). כאשר עובד הוצא לחל"ת ביוזמת המעסיק ושירות התעסוקה אינו מצליח למצוא לו עבודה חלופית, הוא זכאי לדמי אבטלה בלי שיידרש לתקופת המתנה.

בתקופת חל"ת חלה על העובד חובת נאמנות למעסיקו, שבהתאם לה העובד אינו רשאי לעבוד בתקופה זו אצל מעסיק אחר המתחרה במעסיקו. על עובד מדינה היוצא לחל"ת ממשיך לחול גם בתקופה זו האיסור על פעילות מפלגתית.

תקופה של חל"ת העודפת על 14 יום לשנת עבודה אינה מובאת בחשבון בחישוב פיצויי פיטורים לעובד.

בשני החודשים הקלנדריים הראשונים של החל"ת נדרש המעסיק לשלם דמי ביטוח לאומי ודמי ביטוח בריאות בגין העובד (המעסיק רשאי לנכות סכום זה מהעובד), ובהמשך החל"ת על העובד לשלם דמי ביטוח לאומי ודמי ביטוח בריאות בעד עצמו.

## שימושים בינלאומיים של חופשה ללא תשלום
במדינות רבות בעולם, חופשה ללא תשלום משמשת לא רק כמענה זמני למשברים כלכליים או רפואיים, אלא גם כאמצעי יזום להעצמת ההורות ולשיפור איזון בין עבודה לחיים פרטיים. במדינות כמו שוודיה, נורווגיה וגרמניה, חופשה ללא תשלום ניתנת לעיתים כהמשך לחופשת לידה בתשלום, ומאפשרת להורים להאריך את שהותם עם הילד מעבר לתקופה המוגדרת בחוק. מגמה זו מתבססת על מדיניות ציבורית המעודדת שוויון מגדרי בטיפול בילדים, בין היתר באמצעות מתן אפשרות לאבות לקחת חופשות ממושכות, גם אם אינן בתשלום.

## קישורים חיצוניים
* 
* 
* עו"ד נטע ברומברג, הוצאה לחל"ת בזמן "חרבות ברזל" – עשה ואל תעשה באתר משרד עורכי דין ברנע ג'פה לנדה

## הערות שוליים

קטגוריה:איזון עבודה-חיים
קטגוריה:ישראל: דיני עבודה
קטגוריה:חופשה
נבחרת ברית המועצות בכדוריד

**נבחרת ברית המועצות בכדוריד** הייתה הנבחרת לאומית של ברית המועצות. הנבחרת הייתה בין החזקות בשנות ה-80 של המאה ה-20 כאשר זכתה במספר מדליות באליפות העולם בכדוריד ובאליפות אולימפית.

הנבחרת הפסיקה להתקיים עם פירוק ברית המועצות, שחקניה החזקים השתלבו בנבחרות של המדינות שהוקמו.

## הישגי הנבחרת

## קישורים חיצוניים

ברית המועצות
קטגוריה:נבחרות ברית המועצות
נבחרת שוודיה בכדוריד

**נבחרת שוודיה בכדוריד** היא הנבחרת לאומית של שוודיה. הנבחרת השתתפה ב-25 אליפויות העולם בכדוריד וזכתה 4 פעמים. במשחקים האולימפיים היא הצליחה להגיע 4 פעמים למקום השני. בהתאם לדירוג של איגוד הכדוריד העולמי, נכון ליולי 2018 הנבחרת מדורגת במקום השני עם 244 נקודות

## הישגי הנבחרת

## קישורים חיצוניים

* 
* דף באתר איגוד הכדוריד האירופי
* דף באתר איגוד הכדוריד האירופי
* דף באתר האיגוד העולמי

## הערות שוליים

שוודיה
קטגוריה:נבחרות שוודיה
לואי אלכסנדר, רוזן טולוז

**לואי אלכסנדר, רוזן טולוז** (בצרפתית: **Louis-Alexandre de Bourbon**; 6 ביוני 1678 - 1 בדצמבר 1737), היה בנו של לואי הארבעה עשר, מלך צרפת וגרנד-אדמירל של צרפת.

## ביוגרפיה
לואי אלכסנדר נולד ב-6 ביוני 1678 בארמון ורסאי, ללואי הארבעה עשר, מלך צרפת ולמאדאם דה מונטספן, בתם של גבריאל דה רוששור דה מורטמר ודיאן דה גרנסיין. לואי אלכסנדר ואחותו פרנסואז מארי דה בורבון חונכו על ידי פרנסואז ד'אובינייה, מרקיזת מנטנון, ומדי פעם הובא לארמון ורסאי לפגוש את הוריו. בשנת 1681 קיבל לואי אלכסנדר מעמד של בן לגיטימי, ובנוסף קיבל את התואר רוזן טולוז. בשנת 1683, בהיותו בן חמש, קיבל לואי אלכסנדר דרגת גרנד-אדמירל, בפברואר 1684 הוא הפך לקולונל של רגימנט רגלים שנקרא על שמו, ובשנת 1693 מונה למפקד רגימנט פרשים. בינואר 1689 הוא מונה למושל אקיטן, ובשנת 1695 מונה למושל בריטני. ב-3 בינואר 1696 הוא הועלה לדרגת מרשל צרפת, ושנה לאחר מכן הוא הפך למפקד הצבא הצרפתי. במהלך מלחמת הירושה הספרדית הוא קיבל את המשימה של הגנת סיציליה, ובנוסף הוא פיקד על הצי הצרפתי בקרב ולז-מלאגה בשנת 1704.

אף על פי שאביו נתן לגיטימציה לו ולשלושת אחיו שנותרו בחיים, ואף הכריז על שני בניו ממאדאם דה מונטספן כיורשיו כמלכי צרפת, מיד לאחר מותו של לואי הארבעה עשר הפך הפרלמנט של פריז את רצון המלך.

שלא כמו אחיו, לואי אוגוסט, דוכס מיין, שהודח ממועצת העוצרות, לואי אלכסנדר לא הודח טולוז מתפקיד פוליטי, ומיד לאחר מכן מונה לשר הצי, ולרשותו עמד צוות מנוסה בראשותו של ז'וזף פלרין. הוא נשאר בתפקיד זה עד שהחליפו ז'וזף פלוריאו ד'ארמנונוויל בשנת 1722, שממנו קנה את טירת רמבוילט בשנת 1706.

ב-2 בפברואר 1723 התחתן לואי אלכסנדר עם מארי ויקטואר דה נואיי, בתם של אן ז'ול דה נואיי ומארי פרנסואז דה בורנונוויל, ממנה נולד לו ילד אחד:
* לואי ז'אן מארי דה בורבון, דוכס פנתייבר (1725–1793), התחתן עם מריה תרזה פליצ'יטה ד'אסטה.

ב-1 בדצמבר 1737 מת לואי אלכסנדר בטירת רמבוילט, והוא אב קדמון של בית אורליאן המודרני.

## אילן יוחסין

## קישורים חיצוניים

* 
* 

קטגוריה:בית בורבון
קטגוריה:אבירי מסדר גיזת הזהב
קטגוריה:ילדי לואי הארבעה עשר, מלך צרפת
קטגוריה:ילידי 1678
קטגוריה:נפטרים ב-1737
Chairiot solo

**Chairiot solo** היא מכונית חשמלית בתצורת מכונית מיקרו, אשר נבנתה כדי להקל את השינוע של אוכלוסיית הנכים. אדם נכה יכול לגלגל את כיסאו לתוך הרכב דרך הדלת האחורית. הנהג בכיסא הגלגלים יכול להפעיל את הרכב מבלי לעזוב את כיסא הגלגלים האישי המאובטח על מיקום הנהיגה.

דגם ה-"Chairiot solo" יועד לנהיגה עירונית בלבד. הוא מתוצרת Chairiot Mobility Inc האמריקאית ומורכב בסין משנת 2014.

זהו הדגם הראשון בעולם, המאפשר לנכה ולכיסא הגלגלים כניסה עצמאית ובטוחה לדגם, מבלי שהנהג יצטרך לקום מכיסא הגלגלים.

מטה היצרן ממוקם בעיר ריברסייד, בקליפורניה, ארצות הברית והדגם מורכב בסין.

## מאפיינים
* נוסע בודד המתפקד כנהג
* ללא דלתות צד
* דלת אחורית בודדת
* המנוע מובנה בתוך הגלגלים האחוריים, (שיטת מבנה מנוע הקרויה "Wheel hub motor" )
* מארז סוללות במתח של 48 וולט, בעלת קיבולת מינימלית של 7.5 קילוואט מספקת יכולת הנעה, סוללת עזר בהספק של 12 ואט נשלטת באמצעות המארז הראשי ומספקת חשמל עבור אביזרי החשמל של הרכב
* ללא דוושות רגל
* מעגן הרצפה מאבטח את כיסא הגלגלים למכונית. מעגן הרצפה נשלט על ידי גלגל ההגה עם ידית ספינר ("Brodie knob" )
* גוף הדגם מורכב על יחידת פלדה
* הדלת האחורית עם מסגרת פלדה אינטגרלית
* הדלת האחורית נפתחת באמצעות שלט (כלפי מעלה), עם פתיחת הדלת נפתחת "רמפה" לכביש כדי לאפשר לעגלת הנכים עליה חלקה לרכב
* זמן פתיחת הדלת האחורית - 11 שניות
* חגורת בטיחות - "חגורת שלוש נקודות" היא חגורה המורכבת מרצועה בודדת המקובעת בשלוש נקודות. חלק הרצועה הראשון עובר באלכסון מאזור כתף הנוסע אל אזור המותן והחלק השני עובר בסמוך לירכיים מהמותן האחת לשנייה
* 4 בלמי דיסק
* סוללה מסוג: "AGM batteries"
* טעינת סוללה: במתח של 110 וולט, טעינה מלאה תוך 6–8 שעות
* טווח נסיעה - 50 מייל (80.46 ק"מ)
* מתלים - מתלה קדמי - ההשעיה הקדמית היא עצה כפולה (Double wishbone) ("Double wishbone suspension" ), מתלה אחורי - ההשעיה האחורית היא עיצוב זרוע נגרר עם צינור פיתול באופן עצמאי השולט על הגלגלים האחוריים ("Trailing-arm suspension" )
* חלונות המופעלים באמצעות חשמל ומראות חשמליים
* חבילת תאורה לשימוש בלילה
* מערכת סטריאו באיכות גבוהה שיכולה להתחבר באמצעות USB
* מנגנון ומתגי בקרה ופיקוד - ממוקמים משמאל לנהג, בגובה מתחת לחלון הצד הקדמי - שמאלי
* חלון גג - אופציונלי
* חלון קדמי ענק - שדה ראייה משופר
* מגב בודד - מורכב בבסיס החלון הקדמי
* מחיר היחידה - 18,995 דולר

## רישוי בארצות הברית
* בארצות הברית קיבל הדגם את אישור "Federal Motor Vehicle Safety Standards"  - כרכב חשמלי עירוני מקבוצת "Neighborhood Electric Vehicle"  (תקנה FMVSS 571.500)
* בקליפורניה אושר הדגם על ידי "California Air Resources Board"  בקטגוריית הרכבים "Zero-emissions vehicle" 

## ראו גם
* קנטה (רכב)
* מיניסימה

## קישורים חיצוניים
* 
* 
* 

## הערות שוליים

קטגוריה:כלי רכב
קטגוריה:פריטי טכנולוגיה מסייעת לניידות
קטגוריה:מכוניות חשמליות
קטגוריה:מובילים אישיים
קטגוריה:מכוניות מיקרו
קטגוריה:דגמי מכוניות שהושקו ב-2014
קטגוריה:מכוניות אמריקאיות
ברוס גרייסון

**(צ 'ארלס) ברוס גרייסון** (באנגלית: **Charles) Bruce Greyson)** נולד באוקטובר 1946) הוא פרופסור אמריטוס לפסיכיאטריה ומדעים נוירו-ביהביוריסטיים באוניברסיטת וירג'יניה. הוא חיבר את * Irreducible Mind* (תרגום: "מח בלתי ניתן לצמצום", ראה אור בשנת 2007) ואת *The Handbook of Near-Death Experiences* (תרגום: "המדריך לחוויות סף-מוות", יצא לאור בשנת 2009). גרייסון פרסם מאמרים רבים, ונתן ראיונות בתקשורת על חוויות סף-מוות.

## מינויים אקדמיים
גרייסון פרופסור בדימוס של צ'סטר פ. קרלסון לפסיכיאטריה ומדעים נוירו-ביהביוריסטיים, המנהל לשעבר של המחלקה למחקרים תפיסתיים (DOPS), אוניברסיטת וירג'יניה. הוא גם פרופסור לרפואה פסיכיאטרית במחלקה לרפואה פסיכיאטרית, והאגף לאשפוז פסיכיאטרי, באוניברסיטת וירג'יניה.

## עבודת מחקר
גרייסון הוא חוקר בתחום של מחקרי סף מוות, ויש אף המכנים אותו "אבי המחקר של חוויות סף מוות". גרייסון, יחד עם קנת' רינג, מייקל סבום, ואחרים, שאבו ממחקרו פורץ הדרך של ריימונד מודי, ושל ראסל נויס ג'וניור ואליזבת קובלר-רוס. קנה המידה של גרייסון למדידת ההיבטים של חוויות סף מוות נמצא בשימוש נרחב, הוא צוטט 95 פעמים עד תחילת 2010 בפרסומים מדעיים. הוא גם המציא סולם מידה בעל 19-שלבים כדי להעריך את החוויה של הקונדליני, "סולם פיזיו-קונדליני".

גרייסון כתב את הערך על חוויות סף-מוות עבור האנציקלופדיה בריטניקה והיה העורך הראשי* Journal of Near-Death Studies* (לשעבר *Anabiosis*) בשנים 1982–2007. גרייסון התראיין וייעץ פעמים רבות לכלי תקשורת שונים בנושא חוויות סף מוות.

## פרסומים נבחרים
גרייסון ממחברי "מח בלתי ניתן לצמצום: לקראת הפסיכולוגיה של המאה ה-21" (Rowman and Littlefield, 2007) ועורך-בשיתוף של "המדריך לחוויות סף מוות: שלושים שנים של מחקר" (פרייגר, 2009). בנוסף, כתב מאמרים רבים על הנושא של חוויות סף מוות, ביניהם:
* 
* 
* 
* 
* 
* 
* 
* 

## ראו גם
* פאם ריינולדס
* אבן אלכסנדר
* פים ואן לומל

## קישורים חיצוניים
* 
* ביוגרפיה של ברוס גריסון  באוניברסיטת וירג'יניה.
* קיטלוג של מחקרים תפיסתיים באוניברסיטת וירג'יניה.

## הערות שוליים

קטגוריה:פסיכיאטרים אמריקאים
קטגוריה:חוקרי חוויות סף מוות
קטגוריה:בוגרי אוניברסיטת קורנל
קטגוריה:אמריקאים שנולדו ב-1946
קנת' רינג

**קנת' רינג** (באנגלית: **Kenneth Ring**, נולד ב-1936) הוא פרופסור אמריטוס לפסיכולוגיה באוניברסיטת קונטיקט, וחוקר ידוע בתחום חוויות סף-מוות.

## קריירה
רינג הוא מייסד-שותף ונשיא לשעבר של האגודה הבינלאומית למחקרי מקרי סף-המוות (IANDS), והוא ייסד והיה העורך של כתב העת* Journal of Near-Death Studies*.

רינג נולד בסן פרנסיסקו, קליפורניה ומתגורר בקנטפילד.

ספרו "החיים במוות" פורסם על ידי "ויליאם מורו והחברה" ב-1980. ב-1984, פרסמה החברה את ספרו השני, **לכיוון אומגה**. שני הספרים עוסקים בחוויות סף מוות, וכיצד הן משנות את חייהם של אנשים. ספרים אחרים מאת רינג הם:
* **פרויקט אומגה: חוויות סף מוות, מפגשים עם עב"מים, והמוח בגדול** (1992)
* **מצב נפשי: חוויות סף מוות וחוויות חוץ-גופיות בעוורון** (1999)
* **שיעורים מהאור** (2000).
* **שיטות של טירוף: בתי חולים לחולי נפש כמוצא אחרון**.

רינג מבקר חריף של ישראל ומחבר משותף של "מכתבים מפלסטין" (2011).

## קישורים חיצוניים
* 

## הערות שוליים

קטגוריה:פסיכולוגים אמריקאים
קטגוריה:חוקרי חוויות סף מוות
קטגוריה:בעלי תואר דוקטור מאוניברסיטת מינסוטה
קטגוריה:סגל אוניברסיטת קונטיקט
קטגוריה:אמריקאים שנולדו ב-1936